SHAMAN-sovellusprojektin 9. viikkopalaveri

Aika: Torstai 7.4.2005 klo 12.20 – 14.05

Paikka: Ag C223.1

Läsnä:

Marko Andersson, puheenjohtaja

Mika Rinkinen, 1. sihteeri

Matti Törmä

Timo Valonen, 2. sihteeri

Jukka-Pekka Santanen

Lassi Paavolainen

Matti Levänen

Tero Toivonen

Pöytäkirja

Kokouksen avaus

Kokouksen avasi puheenjohtajana toiminut Marko Andersson klo 12.20. Puheenjohtaja pyysi saada nauhoittaa kokouksen käsiteltyjen asioiden myöhäisempää tarkistamista varten. Läsnäolijat hyväksyivät nauhoituksen.

Esityslistan hyväksyminen

Esityslistaan ei esitetty muutoksia.

Päätökset:

Esityslista hyväksyttiin sellaisenaan.

Edellisen viikkopalaverin pöytäkirjan tarkastelu

Jukka-Pekka Santanen huomautti edellisen viikkopalaverin pöytäkirjan kohtaan 6.3 lisättävän maininnan, että eri tasoisten pääkäyttäjien oikeudet määritetään tietokannassa.

Päätökset:

Edellisen palaverin pöytäkirja hyväksytään sellaisenaan.

Projektipäällikön tilannekatsaus

Ajankäyttöraporttien tarkastelu

Kenelläkään osallistujista ei ollut huomautettavaa ajankäyttöraporteista.

Projektin tila

Projektipäällikkö Marko Andersson kertoi projektin etenemisestä. Projektisuunnitelma on saatu hyväksytettyä, vaatimusmäärittelyn korjaamista ja täydentämistä on jatkettu. Sovellussuunnitelman kirjoitus on aloitettu. Luokkarakenteen suunnittelua on jatkettu.

Sovelluksen toimintojen priorisointi

Keskusteltiin projektiryhmän toteuttamien sovelluksen osien priorisoinnista. Sovittiin, että ylläpitäjän käyttöliittymän ja tietokannan hallintaosuuden toteutus ovat ensisijaisesti tärkeimpiä, tilasiirtymämekanismin toteuttaminen seuraavaksi tärkein toimenpide.

Päätökset:

- Päätettiin toteutettavien osien priorisoinnista.

Pohdintaa järjestelmän suunnittelua koskien

Luokkarakenne

Keskusteltiin esitetystä järjestelmän alustavasta luokkarakenteesta. Tero Toivonen mainitsi, että kaikki tietokannan käsittely kannattaa suorittaa tietokantamoduulin kautta. Tällöin muihin moduuleihin ei tarvitse sisällyttää tietoja tietokannan rakenteesta.

ER-kaavio

Projektiryhmä esitti uusimman tietokannan rakenteen ER-kaaviona ja relaatiokuvana. Todettiin kaavioiden olevan pieniä korjauksia vailla, lähinnä attribuuttien nimet vaativat muutoksia.

Päätettiin lisätä Pending-taulu Account- ja History-taulujen väliin helpottamaan muuttuneiden tietojen viemistä kohdejärjestelmiin.

Pending-taulun avulla voidaan helposti ilmoittaa käyttäjätunnus, jonka tiedot ovat muuttuneet tietokannassa. Tietoja vietäessä kohdejärjestelmille, haetaan käyttäjätunnukset, joiden tiedot ovat muuttuneet ja viedää ne kohdejärjestelmien rajapinnalle. Muuttuneet tiedot voidaan hakea history-taulusta.

Päätökset:

Lisätään Pending-taulu Account- ja History-taulujen väliin.

Muut esille tulleet asiat

Tero Toivonen kysyi projektiryhmältä asetustiedostojen toteuttamisesta ja mainitsi Perlin moduulista, jolla asetusten käsittely on mahdollista toteuttaa helposti.

Sovitaan seuraavan palaverin aika ja paikka

Seuraava viikkopalaveri pidetään torstaina 14.4, klo 12.15 projektitilassa Ag C223.1.

Kokouksen päättäminen

Puheenjohtaja päätti kokouksen klo 14.05

Tehtävät

Projektiryhmä aloittaa käyttöliittymän suuunnittelun.

Projektiryhmä lähettää järjestelmän toimintaa kuvaavia kaavioita postilistalle.

Projektiryhmä tutustuu Neuron-projektiin.

Jyväskylän yliopisto Tietotekniikan laitos SHAMAN-projekti	14.04.2005

3/3

SHAMAN-sovellusprojektin 9. viikkopalaveri

tevaultti

1995-11-21T17:41:00